cyanic-selkie/wikianc huggingface dataset:
உச்சகல்ப வம்சம்
வரலாறு
ஜெயநாதன் (ஆண்டு 174-182), சர்வநாதரன் (ஆண்டு 191-214) என்ற இரண்டு உச்சகல்ப மன்னர்களின் தேதி குறிப்பிடப்படாத கல்வெட்டுகள் கிடைத்துள்ளன. இப்போது பொதுவாக குப்த காலத்துடன் அடையாளம் காணப்பட்டுள்ளது (இது பொ.ச. 318-319 இல் தொடங்குகிறது). இருப்பினும் சில முந்தைய அறிஞர்கள் இதை காலச்சூரிகளின் காலம் என்று அடையாளம் கண்டுள்ளனர் (இது பொ.ச. 248-249 இல் தொடங்குகிறது). உச்சகல்ப கல்வெட்டுகள் குப்தர் எழுத்துகளின் மத்திய இந்திய வகைகளில் எழுதப்பட்டுள்ளன. மேலும், பூமாரா கல் தூண் கல்வெட்டு உச்சகல்ப ஆட்சியாளர் சர்வநாதன், பரிவிராஜக ஆட்சியாளர் அஸ்டின் ஆகியோரை சமகாலத்தவர்கள் என்று பெயரிடுகிறது. இருவருமே குப்தர்களின் ஆட்சியாளர்கள் என்றும், உச்சகல்ப கல்வெட்டுகளில் குறிப்பிடப்பட்டுள்ள சகாப்தம் குப்தர் சகாப்தம் என்றும் இது அறிவுறுத்துகிறது.
இந்த கல்வெட்டுகளின்படி, வம்சத்தின் ஆரம்பகால மன்னர் ஓகதேவன் என்பராவார். அவருக்குப் பின் குமாரதேவன், ஜெயசுவாமின், வியாக்ரன் ஆகியோர் ஆட்சி செய்தனர். இவரது சொந்த கல்வெட்டுகளின் மூலம் சான்றளிக்கப்பட்ட வம்சத்தின் ஆரம்பகால அரசரான ஜெயநாதர், வியாக்ரன் மற்றும் இராணி அஜ்ஜிதாதேவியின் மகன் ஆவார். சர்வநாதனுக்குப் பின் இராணி முருண்டசுவாமினியின் மகன் ஜெயநாதர் பதவியேற்றார். சர்வநாதனின் வாரிசுகள் பற்றி எதுவும் தெரியவில்லை.
கல்வெட்டுகள்
உச்சகல்ப ஆட்சியாளர்களின் பின்வரும் செப்புத் தகடு கல்வெட்டுகள் கண்டுபிடிக்கப்பட்டுள்ளன. வியாக்ர-தேவன் என்ற வாகாடக நிலப்பிரபுவின் கல்வெட்டுகள் நச்னா கஞ்சில் கண்டுபிடிக்கப்பட்டுள்ளன. ஒரு கோட்பாட்டின் படி, இந்த ஆட்சியாளர் உச்சகல்ப வம்சத்தின் வியாக்ரருடன் அடையாளம் காணலாம். ஆனால் இந்த அடையாளம் சந்தேகத்திற்குரியது.
வெளி இணைப்புகள்
பகுப்பு:குப்தப் பேரரசு பகுப்பு:மத்தியப் பிரதேச வரலாறு பகுப்பு:இந்திய அரச மரபுகள்
கோசிம்பசார்
கோசிம்பசார் அல்லது காசிம் பசார் (Cossimbazar or Kasim Bazar) என்பது இந்திய மாநிலமான மேற்கு வங்காளத்தில் முர்சிதாபாத் மாவட்டத்தில் உள்ள பகரம்பூர் துணைப்பிரிவில் உள்ள மக்கள் தொகை கணக்கெடுப்பு நகரமாகும்.
நிலவியல்
கோசிம்பஜார் 24.12 ° வடகிலும் 88.28 ° கிழக்கிலும் அமைந்துள்ளது. இது சராசரியாக 17 மீட்டர் (56 அடி) உயரத்தில் உள்ளது.
புள்ளிவிவரங்கள்
கோசிம்பசார் (காசிம் பஜார் மக்கள் தொகை கணக்கெடுப்பு நகரம்) 2011 இல் 11,724 மக்கள் தொகையைக் கொண்டிருந்தது. அவர்களில் 5,978 ஆண்களும், 5,746 பெண்களும் இருந்தனர். 2001 மக்கள் தொகை கணக்கெடுப்பில் இந்த நகரத்தின் மக்கள் தொகை 10,175 ஆகும்.
0-6 வயதுடைய குழந்தைகளின் மக்கள் தொகை 981, அல்லது 8.37% ஆகும். பெண் பாலின விகிதம் மாநில சராசரியான 950க்கு எதிராக 961 ஆகும். மேற்கு வங்க மாநில மாநில சராசரி 956 உடன் ஒப்பிடும்போது குழந்தை பாலின விகிதம் 978 ஆகும். கல்வியறிவு விகிதம் 91.89%. இது மாநில சராசரியான 76.26% ஐ விட அதிகமாகும். மேலும் 2001ஆம் ஆண்டின் 78% வீதத்திலிருந்து அதிகரிப்பு. ஆண்களின் கல்வியறிவு 93.89% ஆகவும், பெண் கல்வியறிவு விகிதம் 89.81% ஆகவும் உள்ளது. மக்கள் தொகை 99.45% இந்து, 0.22% சமண, 0.03% முஸ்லீம், 0.02% சீக்கியர், மற்றும் 0.01% பௌத்தர்கள் என்று இருந்தனர்.
வரலாறு
17 ஆம் நூற்றாண்டை விட இந்த இடத்தின் வரலாற்றைக் கண்டுபிடிக்க முடியாது என்றாலும், முர்சிதாபாத் உருவாவக்கதிற்கு நீண்ட காலத்திற்கு முன்பே இது மிகவும் முக்கியத்துவம் வாய்ந்தாக இருந்தது. முதல் ஐரோப்பிய வர்த்தகர்கள் இங்கு தொழிற்சாலைகளை அமைத்தனர். சரசுவதி ஆற்றின் வாயை தடுத்ததன் காரணமாக ஏற்பட்ட சத்கான் என்ற இடத்தின் அழிவுக்குப் பிறகு, வங்காளத்தின் சிறந்த வர்த்தக மையமாக கோசிம்பசார் ஒரு இடத்தைப் பெற்றது. வலது|thumb| 18 ஆம் நூற்றாண்டின் நடுப்பகுதியில் கோசிம்பசார் மற்றும் முர்சிதாபாத் ஆங்கிலம், டச்சு மற்றும் பிரெஞ்சு கிழக்கிந்திய நிறுவனங்கள் அனைத்தும் கோசிம்பசாரில் தொழிற்சாலைகளை பராமரித்தன. 1658 ஆம் ஆண்டில் கிழக்கிந்திய கம்பெனியின் முதல் ஆங்கில நிறுவனம் இங்கு நிறுவப்பட்டது. இந்த காலகட்டத்தின் ஆங்கில ஆவணங்களில், மற்றும் 19 ஆம் நூற்றாண்டின் முற்பகுதி வரை, ஹூக்லி நதி கோசிம்பசார் நதி என்றும், ஹூக்லி, பத்மா நதி மற்றும் சலங்கி நதி ஆகிய மூன்றுக்குமிடையே  முக்கோண நிலமாக இந்த நகரம் கோசிம்பசார் தீவாக நிற்கிறது. வங்காளத்தின் நவாப்களின் தலைநகரான முர்சிதாபாத்திற்கு அருகே தொழிற்சாலை இருப்பது, அதன் செல்வத்தின் முக்கிய ஆதாரமாகவும், அரசியல் முக்கியத்துவமாகவும் இருந்த போதிலும், அது தொடர்ந்து தாக்குதலுக்கான ஆபத்தை எதிகொண்டது. 1757 ஆம் ஆண்டில் நவாப் சிராச்-உத்-தௌலா, நிறுவிய முதல் தொழிற்சாலை இங்கு அமைந்தது. மேலும் வாரன் ஹேஸ்டிங்ஸ் முர்சிதாபாத்திற்கு கைதிகளை அழைத்து வந்தார்.
இந்த நகரம் கோசிம்பசார் மகாராஜாக்களின் இடமாக இருந்தது. 1773 முதல் 1785 வரை வங்காளத்தின் தலைமை ஆளுநராக இருந்த வாரன் ஹேஸ்டிங்ஸுக்கு பணம் அளிக்கும் காந்தா பாபுவின் சந்ததியினர் மகாராஜாக்களாக இருந்தனர்.. மஜாராஜாக்கள் கோசிம்பசாரில் ஒரு அரண்மனையை கட்டினர். அவற்றில் சில பகுதிகள் பனாரசு மகாராஜா சைத் சிங்கின் அரண்மனையிலிருந்து எடுக்கப்பட்ட கல்லால் செய்யப்பட்டவை. மகாராஜா சர் மணிந்திர சந்திர நந்தி (1860 - 1929) வங்காள மறுமலர்ச்சியில் உருவான ஒரு பரோபகாரர் மற்றும் கல்விப் புரவலர் ஆவார்.
19 ஆம் நூற்றாண்டின் தொடக்கத்தில் நகரம் இன்னும் செழித்தோங்கியது; 1811 ஆம் ஆண்டின் பிற்பகுதியில் இது பட்டு, உள்ளாடை, ஆடைகள் மற்றும் அழகான தந்த வேலைகளுக்கு பிரபலமானது என்று விவரிக்கப்பட்டது. இருப்பினும், இதன் ஆரோக்கியமான காலநிலை படிப்படியாக மோசமடைந்தது. அநேகமாக உள்ளூர் மலேரியா காரணமாக, அதைச் சுற்றியுள்ள சாகுபடி நிலத்தின் பரப்பளவு வெகுவாக சுருங்கியது. காடுகள் அதன் இடத்தைப் பிடித்தது, 1813 ஆம் ஆண்டில் ஹூக்லியின் போக்கில் ஏற்பட்ட திடீர் மாற்றத்தால் இதன் அழிவு முடிந்தது. பழைய ஊரிலிருந்து 3 மைல் தொலைவில் ஒரு புதிய நதியின் பாதை உருவானது. 1829 ஆம் ஆண்டில், மக்கள் தொகை கணக்கெடுப்பின்படி மக்கள் தொகை 3,538 ஆக பதிவாகியுள்ளது. இதன் அற்புதமான கட்டிடங்களில், கோசிம்பசார் மகாராஜாவின் அரண்மனை மட்டும் மீதம் இருந்தது. மீதமுள்ளவை இடிபாடுகளாக உள்ளன. வாரன் ஹேஸ்டிங்ஸின் முதல் மனைவி கோசிம்பசாரில் அடக்கம் செய்யப்பட்டார். அங்கு அவரது கல்வெட்டுடன் கல்லறை 20 ஆம் நூற்றாண்டின் ஆரம்பம் வரை இருந்தது. 1901 ஆம் ஆண்டில் இதன் மக்கள் தொகை 1,262 பேர் மட்டுமே.
போக்குவரத்து
கிழக்கத்திய தொடருந்து மண்டலத்தின் சீல்தா -லால்கோலா பாதையில் அமைந்துள்ள கோசிம்பசாரின் இரயில் இணைப்பு கோசிம்பசார் இரயில் நிலையம் ஆகும்.
குறிப்புகள்
பகுப்பு:மேற்கு வங்காளம்
அறந்தாங்கி கோட்டம்
அறந்தாங்கி கோட்டம் (Aranthangi division) என்பது இந்தியாவில் தமிழ்நாட்டில் உள்ள புதுக்கோட்டை மாவட்ட வருவாய் கோட்டங்களில் ஒன்றாகும். இந்த வருவாய் கோட்டத்திற்குள் அறந்தாங்கி, ஆவுடையார்கோவில், மணமேல்குடி ஆகிய ஒன்றியங்கள் வருகின்றன. இதன் தலைமை இடம் அறந்தாங்கியிலிருந்து பேராவூரணி செல்லும் சாலையில் 500 மீட்டர் தொலைவில் அமைந்துள்ளது.
மேற்கோள்கள்
பகுப்பு:புதுக்கோட்டை மாவட்டம் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தேர்ந்தெடுக்கும் முகவர்
பக்டிரியா தேர்ந்தெடுக்கும் முகவர் -Bacterial selection marker
அம்பிசிலின்
கனமிசின்
டெட்ராசைகிளின்
விலங்கு உயிரணு தேர்தெடுக்கும் முகவர் mammalian selection marker
விலங்கு உயிரணு செய்முறைகளில் சில வகையான மருந்துகளை எதிர்த்து வாழும் தன்மையெய் நாம் கொடுக்கும் பரப்பிகள் கொண்டு இருப்பதால், எளிதாக நாம் விரும்பும் உயிரணுக்களை தேர்ந்தெடுக்கலாம். எ.கா. சி418 (G418)
பயிர் தேர்தெடுக்கும் முகவர் Plant selection marker
மரபணு மாற்றப்பட்ட பயிர்களை தேர்தெடுக்கவும் இவைகள் பயன்படுகின்றன.Ex. கனமிசின்.
சிலவேளைகளில் பச்சை மிளிரும் புரதம் கூட, தேர்தெடுக்கும் முகவர்களாக பயன்படுத்தப்படும்.
மரபணு மாற்றப்பட்ட பயிர்களில் தேர்தெடுக்கும் முகவர்கள் பயன்படுத்தபடுவதால், ஆய்வாளர்கள் அவைகளால் தீங்கு ஏற்படக்கூடும் என கவலைகள் தெரிவிக்கின்றனர். மரபணு மாற்றப்பட்ட பயிர்கள், திறந்தவெளியில் அறுவடைக்கு வரும்போது, இயல் பயிருக்கும், மரபணு மாற்றப்பட்ட பயிருக்கும் இடையே ஏற்படும் மகரந்த சேர்க்கையால் தாவரத்தின் மெய்யான நிறப்புரியில் மாற்றம் ஏற்பட்ட வாய்ப்புகள் மிகையாக உள்ளது. மேலும் தேர்ந்தெடுக்கும் முகவர்கள் உள்ள பயிர்களை உணவாக உட்கொள்ளும்போது, நமது பெருங்குடலில் உள்ள நிலைகருவற்ற உயிர்கள் ஒரு குறிபிட்ட எதிர்மருந்தை எதிர்த்து வாழும் தன்மை அடைய வாய்ப்புகள் உள்ளன. இதனால் பின்னாளில் நோய்களை உண்டாக்கும் நுண்ணுயிர்களும் எதிர்மருந்தை எதிர்த்து வாழும் தன்மை கொண்டால், மாந்த இனத்துக்கு பேரிடர் உண்டு என அச்சம் தெரிவிக்கப்படுகிறது. இதனை கருத்தில் கொண்டு தேர்ந்தெடுக்கும் முகவர் சாரா (Marker free plant) பயிரும் கொண்டுவரப்பட்டுள்ளது.
பகுப்பு:மூலக்கூற்று உயிரியல்
பாகலூர் பசுவேஸ்வரர் கோயில்
பாகலூர் பசுவேஸ்வரர் கோயில் தமிழ்நாட்டில் கிருஷ்ணகிரி மாவட்டம், பாகலூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜமீன்ஊத்துக்குளி சோமசுந்தரேஸ்வரர் கோயில்
ஜமீன்ஊத்துக்குளி சோமசுந்தரேஸ்வரர் கோயில் தமிழ்நாட்டில் கோயம்புத்தூர் மாவட்டம், ஜமீன்ஊத்துக்குளி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோமசுந்தரஸ்வரர் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகா சிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹக் டிரம்பிள்
ஹக் ட்ரம்பிள் (Hugh Trumble 19 மே 1867 - 14 ஆகஸ்ட் 1938 ) ஒரு முன்னாள் ஆஸ்திரேலிய துடுப்பாட்ட வீரர் ஆவார். 1890 மற்றும் 1904 க்கு இடையில் ஒரு பன்முக வீரராக தேர்வுத் துடுப்பாட்டப் போட்டிகளில் கலந்து கொண்டுள்ளார். இவர் இரண்டு தேர்வுத் துடுப்பாட்டப் போட்டிகளில் ஆஸ்திரேலிய அணியின் தலைவராக இருந்தார். அந்த இரண்டு போட்டிகளில் இரண்டையும் வென்றார். டிரம்பிள் தேர்வுத் துடுப்பாட்டப் போட்டிகளில் 141 இழப்புகளைக் கைப்பற்றினார். இவர் ஓய்வுபெற்ற நேரத்தில் இது ஒரு உலக சாதனையாகக் கருதப்பட்டது.இவரது பந்துவீச்சு சராசரி 21.78 ஆகும்.தேர்வுத் துடுப்பாட்டப் போட்டிகளில் இரண்டு முறை மும்முறை இழப்புகளைக் கைப்பற்றிய நான்கு துடுப்பாட்ட வீரர்களில் ஒருவராவார். இவர் 1897 ஆம் ஆண்டில் சிறந்த விசுடன் துடுப்பாட்ட வீரராகத் தேர்வானார். 2004 ஆம் ஆண்டில் ஆஸ்திரேலிய துடுப்பாட்ட ஹால் ஆஃப் ஃபேமில் சேர்க்கப்பட்டார்.
ஆரம்பகால வாழ்க்கை மற்றும் தொழில்
டிரம்பிள் 1867 ஆம் ஆண்டில் விக்டோரியாவின் கோலிங்வுட் நகரின் உள் மெல்போர்னில் பிறந்தார். வடக்கு அயர்லாந்தில் பிறந்த வில்லியம் மற்றும் ஸ்காட்டிஷ் நாட்டைச் சேர்ந்த எலிசபெத் (நீ கிளார்க்) ஆகியோரின் மகனாகப் பிறந்தார். இவரது மூத்த சகோதரர் ஜான் ஆஸ்திரேலியாவுக்காக தேர்வுத் துடுப்பாட்டப் போட்டிகளிலும் விளையாடினார் மற்றும் இவரது தம்பி தாமஸ் ஒரு அரசு ஊழியராக இருந்தார். இவர் 1918-27 வரை பாதுகாப்புத் துறையின் செயலாளராக பணியாற்றினார். பின்னர் ஆஸ்திரேலியாவின் உயர் ஸ்தானிகரின் அதிகாரப்பூர்வ செயலாளராக இருந்தார்.
டிரம்பிள் தனது ஆரம்ப வாழ்க்கையின் ஒரு பகுதியை மேற்கு விக்டோரியன் நகரமான அராராட்டில் மெல்போர்னுக்குத் திரும்புவதற்கு முன்பு கழித்தார். புறநகர் கேம்பர்வெல்லில் குடியேறினார். ஹாவ்தோர்ன் இலக்கணப் பள்ளியில் கல்வி கற்ற இவர், கியூ துடுப்பாட்ட சங்கத்திற்காக தனது ஆரம்பகால துடுப்பாட்டங்களை விளையாடினார். தனது மகன்களின் துடுப்பாட்டத்தினை ஊக்குவிக்கும் வகையில் மைதானம் அமைத்துக் கொடுத்தார்.
டிரம்பிள் 1887-88 ஆம் ஆண்டிற்காக மெல்போர்ன் துடுப்பாட்ட சங்கத்திற்காக விளையாடத் தேர்வானார். அந்தப் போட்டியில் இவர் 36 ஓட்டங்களை எடுத்தார். மேலும் பந்துவீச்சில் 6.77 எனும் சராசரியில் இழப்புகளை எடுத்தார்.இதே ஆண்டில் விக்டோரியா துடுப்பாட்ட அணிக்காக இவர் முதல் தரத் துடுப்பாட்டப் போட்டியில் அறிமுகமானார். மிடில்செக்ஸ் மட்டையாளர் ஜார்ஜ் வெர்னான் தலைமையிலான சுற்றுப்பயண ஆங்கில லெவன் அணிக்கு எதிராக விளையாடத் தேர்ந்தெடுக்கப்பட்டார். ஆஸ்திரேலியாவிற்கு எதிராக விக்டோரியாவுக்கான இவரது முதல் போட்டி மெல்போர்ன் துடுப்பாட்ட மைதானத்தில் நியூ சவுத் வேல்ஸுக்கு எதிராக இருந்தது. 52 ஓட்டங்களை விட்டுக் கொடுத்து 7 இழப்புகளைக் கைப்பற்றினார்.
1899 ஆம் ஆண்டில், 31 வயதில், ட்ரம்பிள் குயின்ஸ்லாந்தைச் சேர்ந்த 19 வயதான புளோரன்ஸ் கிறிஸ்டியனை சந்தித்து, காதலித்தார். 1902 ஆம் ஆண்டில் இந்த தம்பதி திருமணம் செய்து கொண்டனர். ஆஸ்திரேலிய துடுப்பாட்ட சுற்றுப்பயணத்துடன் ஒரு தேனிலவு சென்றார். இவரது கட்டைவிரலில் ஏற்பட்ட காயம் டிரம்பிளை துடுப்பாட்டத்தில் இருந்து சிறிது காலம் ஓய்வு பெற்றார். ஒன்றாக, தம்பதியருக்கு எட்டு குழந்தைகள் இருந்தன; ஆறு மகன்கள் மற்றும் இந்தத் தம்பதிக்கு ராபர்ட் எனும் ஒரு மகன், புகழ்பெற்ற இசைக்கலைஞரும் எழுத்தாளருமான இவர் தனது முதல் நூலான துடுப்பாட்ட டின் பொற்காலம் என்பதனை தனது தந்தைக்கு அர்ப்பணித்தார். டிரம்பிள் 71 ஆம் வயதில் மாரடைப்பினால் இறந்தார்.
சான்றுகள்
பகுப்பு:விசுடென் துடுப்பாட்டக்காரர்கள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1938 இறப்புகள் பகுப்பு:1867 பிறப்புகள்
கிலோகிராம்
thumb|right|307px|இங்கே காட்டப்பட்டுள்ளது “அனைத்துலக முதலுருக் கிலோகிராம்” (International Prototype Kilogram (“IPK”)) எனப்படும் முதன்மையான ஒப்பீட்டு நிறையின் கணினி ஒளிப்ப்படம். இந்த முதன்மை கிலோகிராம் [[பிளாட்டினம்-இரிடியம் மாழைகளால் செய்யப்பட்டு பிரான்ஸ் நாட்டில் உள்ள செவ்ரே என்னும் இடத்தில் துல்லியமாக வெப்பநிலை, சூழ் அழுத்தம் கட்டுப்படுத்தப்பட்ட மிகவும் பாதுகாப்பான இடத்தில் வைக்கப்பட்டுள்ளது. இந்த இடம் BIPM (Bureau International des Poids et Mesures, புயுரோ இன் டர்னாசியொனால் டெ புவவ எ மெசூர்) என்னும் சீர் எடைகளுக்கும் அளவைகளுக்குமான அனைத்துலக அலுவலகம் ஆகும்.]]
கிலோகிராம் (குறுக்கம்: கிகி) என்பது சீர்தரம் செய்யப்பட்ட அனைத்துலக முறை அலகுகளில் உள்ள அடிப்படையான நிறை அலகு.
ஒரு கிலோகிராம் நிறை என்பது பிளாட்டினம்-இரிடியம் கலவையால் செய்யப்பட்டு பிரான்ஸ் நாட்டில் செவ்ரே என்ற இடத்தில் மிகவும் பாதுகாப்பாக சீரான வெப்ப அழுத்த நிலைகளில் வைக்கப்பட்டுள்ள ஒரு பொருளின் நிறை ஆகும். இப்பொருளை Le Grand K (லெ ‘கிரான்) என்று பிரெஞ்சு மொழியிலும், IPK அல்லது International Prototype Kilogram (அனைத்துலக முதலுருக் கிலோகிராம் என்று பொருள்படும் இன்ட்டர்நேசனல் புரோட்டோ டைப் கிலோகிராம்) என்று ஆங்கிலத்திலும் அழைக்கிறார்கள்.
ஒரு கிலோகிராம் என்பது சற்றேறக்குறைய ஒரு லிட்டர் நீரின் நிறையை ஒத்தது. உலகில் உள்ள நிறைகள் எல்லாமும் ஒப்பீடு செய்யும் முதன்மை சீர்தர அளவு இந்த கிலோகிராம் என்பது. அடிப்படையான அனைத்துலக முறை அலகுகளில் இது ஒன்றுதான் கிலோ போன்ற முன்னொட்டு கொண்ட அலகு. அதே போல இது ஓர் அலகு மட்டுமே இயற்கையான இயற்பியல் அடிப்படை நிகழ்வு அல்லாமல், ஒரு குறிப்பிட்ட புறப்பொருளின் அடிப்படையில் அமைந்த அலகு.
அன்றாட வாழ்வில் ஒரு கிலோகிராம் என்பது ஒரு நிறை என்றாலும், புவியின் ஈர்ப்பால் ஏற்படும் ஒருகிலோகிராம் எடையோடு நினைத்துப் புழங்குவது வழக்கம். ஆனால் நிறை (இலங்கையில் திணிவு) என்பது உண்மையில் எடை அல்ல. எடை என்பது ஒரு பொருளின் நிறை மீது செலுத்தும் புவி ஈர்ப்பு விசை ஆகும். இந்த விசையை நியூட்டன் என்னும் அலகால் அளப்பர். எனவே நிறை அல்லது திணிவு என்பது பொருளின் இயல் தன்மை, பொருண்மைத்தன்மை.
ஒரு பொருளின் நிறை என்பது அப்பொருள் மீது எந்த விசையைச் செலுத்தினாலும், அந்த விசையினால் அப்பொருள் கொள்ளும் முடுக்கத்தின் அளவை தீர்மானம் செய்யும் இயல்தன்மை எனலாம். ஒரு கிலோகிராம் நிறை மீது ஒரு நியூட்டன் விசையைச் செலுத்தினால், ஒரு மீ/நொ2 முடுக்கம் கொள்ளும்.
சொல்லினக்கணம் மற்றும் பயன்பாடு
கிலோகிராம் (kilogramme or kilogram) எனும் சொல் பிரான்சிய மொழியிலிருந்து கொண்டுவரப்பட்ட சொல்லாகும் (பிரான்சிய சொல் kilogramme). இது பிரான்சு மொழிக்கு கிரேக்கத்திலிருந்து வந்தது. ஆயிரம் எனும் கருத்தைத் தரக்கூடிய "χίλιοι" (சிளியோய், ஆங்கிலம் chilioi) எனும் சொல்லும், ஒரு சிறியளவு நிறை எனும் கருத்தைத் தரக்கூடிய "γράμμα" (கிரம்மா, ஆங்கிலம் gramma) இணைந்ததால் பெறப்பட்ட சொல்லாகும். கிலோகிராம் (kilogramme) எனும் சொல் பிரான்சிய சட்டத்தில் 1795 ஆம் ஆண்டு சேர்க்கப்பட்டது. பிரான்சிய மொழியில் கிலோகிராம் எனும் சொல் எவ்வாறு உச்சரிக்கப்பட்டதோ அவ்வாறே ஐக்கிய அரபு இராச்சியத்திலும் 1797ஆம் ஆண்டு ஆங்கிலத்துக்கு அறிமுகப்படுத்தப்பட்ட போதும் உச்சரிக்கப்பட்டது. ஐக்கிய அரபு இராச்சியத்தில் உச்சரிக்கப்பைடவாறே அமெரிக்காவிலும் அச்சொல் உச்சரிக்கப்பட்டது. ஐக்கிய அரபு இராச்சியத்தில் கிலோகிராம் என்றும் கிலோக்ராமே என்றும் உச்சரிக்கப்பட்டது, ஆனாலும் கிலோகிராம் என உச்சரிப்பது அதிகமாக வழக்கத்தில் இருந்து வந்தது. கிலோகிராம் எனும் உச்சரிப்பு தற்போது அதிக சர்வதேச அமைப்புக்களால் அங்கீகரிக்கப்பட்ட உச்சரிப்பு முறையாகும். 19 ஆம் நூற்றாண்டில் பிரான்சிய சொல்லான கிலோ (kilo), எனும் கிலோகிராமே (kilogramme) எனும் சொல்லின் குறு எழுத்துமுறை ஆங்கில மொழிக்குள் கொண்டுவரப்பட்டது.கிலோ எனும் சொல்லும் கிலோகிராம் எனும் ஒரே பொருளையே தருகிறது. அமெரிக்காவின் காங்கிரஸ் மெட்ரிக் முறையை 1866 அறிமுகப்படுத்திய போது அந்தக்காங்கிரஸ் கிலோ எனும் சொல்லை கிலோகிராமின் மாற்றுப்பெயராக பயன்படுத்த அனுமதி அளித்தது, ஆனால் 1990 ஆம் ஆண்டு கிலோ என்னும் சொல் பயன்பாடு பற்றிய கருத்தை மீளப்பெற்றது.
அனைத்துலக முதலுருக் கிலோகிராம்
1889 ஆம் ஆண்டு முதல் பொருளின் நிறையை கிலோகிராம் பெருமமாக அழைப்பது சர்வதேச முதலுருக் கிலோகிராம் என  வரையறுக்கப்பட்டுள்ளது. இதனை தொழிற்முறை எடை அளவுகள் ஆய்வியலில் "IPK" (international prototype kilogram) என்று குறிப்பிடப்படுகிறது. இந்த சர்வதேச முதலுருக் கிலோகிராமானது "Pt‑10Ir" என்றழைக்கப்படும் பிளாட்டினம் உலோகக் கலவையால் ஆனது. இக்கலவையில் 90% "பிளாட்டினம்  மற்றும் 10% இரிடியம் உள்ளது. இக்கலவை செவ்வட்டவுருளையாக மாற்றப்பட்டு (உயரம்=விட்டம்) மேற்பரப்பு பகுதி 39 மி.மீட்டர் குறைக்கப்படுகிறது.10% இரிடியம் கூடுதலாக சேர்க்கப்படுவதால்  பிளாட்டினத்தின் பண்பு மேம்படுத்தப்பட்டு அதன் கடின மற்றும் உறுதித்தன்மை தக்க வைத்துக்கொள்ளப்படுவதுடன் கீழ்கண்ட நற்பண்புகளையும் பெற்றிருக்கின்றன.
அனைத்துலக முன்மாதிரிக் கிலோகிராம் நகல்கள்
அனைத்துலக முன்மாதிரிக் கிலோகிராமின் பல்வேறு நகல்கள் கீழ்கண்டவாறு உலகின் பல்வேறு நாடுகளில் பாதுகாக்கப்படுகின்றன.
குறிப்புகள்
கிலோ ஆனது ஐக்கிய நாடுகள் பயன்படுத்தும் ஒலியியல் அகரத்தில் K ஐக் குறிப்பிடுகின்றது.
1795 இல் முறையாகப் பயன்பாட்டுக்கு வந்தது (இதற்கு முன்னரும் பாவனையில் இருந்தது). இது கிரேக்க மொழியில் ஆயிரத்தைக் குறிக்கும் χίλιοι ("khilioi") என்னும் சொல்லில் இருந்து வந்ததாகும்.
கணினியில் இதன் பயன்பாடு
கணினியில் கிலோபைட் ஆனது 210 அல்லது 1024 பைட்டைக் குறிக்கும். இதனால் 1000 இருந்து வேறுபடுத்த பலரும் சிறிய k இற்குப் பதிலாகக் K ஐப் பொதுவாகப் பாவிக்கின்ற போதிலும் எல்லாரும் இந்நடைமுறையைப் பின்பற்றுவதில்லை.
ஹாட்டிஸ்க் தயாரிப்பாளர்கள் பெரும்பாலும் 1000 பைட்களை ஒரு கிலோபைட் என்றே எடுத்துக் கொள்கின்றனr எனினும் விண்டோஸ் 1024 பைட்டையே 1 கிலோபைட்டை என எடுத்துக் கொள்வதால் ஹாட்டிஸ்க் தயாரிப்பாளர்களின் கூறும் கொள்ளவானது பிழையாகக் கூடுதல் இட வசதியிருப்பதாகக் பிழையான விளக்கத்தை ஏற்படுத்தலாம். ஏனெனில் கிலோபைட்டை 1000 ஆகவோ அல்லது 1024 ஆகவோ கருதினால் வழுவீதம் 2.4% வீதமே இதுவே பின்னர் ரேராபைட்டாகும் போது 10% ஆகின்றது.
மேற்கோள்கள்
பகுப்பு:SI அடிப்படை அலகுகள் பகுப்பு:நிறை அலகுகள் பகுப்பு:மெட்ரிக் அலகுகள் பகுப்பு:அலகுகள்
இசுக்கொட்லாந்து கால்பந்துச் சங்கம்
இசுக்கொட்லாந்து கால்பந்துச் சங்கம் (Scottish Football Association), இசுக்கொட்லாந்து நாட்டின் காற்பந்தாட்ட மேலாண்மை அமைப்பாகும். இது எஸ்எஃப்ஏ (SFA) அல்லது இசுக்கொட்லாந்து எஃப்ஏ (The Scottish FA) என்றும் அழைக்கப்படும். இசுக்கொட்லாந்தின் கால்பந்து நிர்வாகம் மற்றும் அதன் மேம்பாடு ஆகியவற்றை இச்சங்கம் நிர்வகிக்கிறது. இசுக்கொட்லாந்தின் கால்பந்துக் கழகங்கள், பிராந்திய கால்பந்துச் சங்கங்கள் இதன் உறுப்பினர்களாகும். இச்சங்கம் 1873-ஆம் ஆண்டில் தொடங்கப்பட்டது; இதன்மூலம், உலகிலேயே இரண்டாவது மிகப் பழமையான கால்பந்துச் சங்கம் என்ற பெருமைக்கு உரித்தாகிறது.
உலகளவில் கால்பந்து விதிமுறைகளை அமைக்கும் பன்னாட்டுக் கால்பந்துச் சங்க வாரியத்தின் உறுப்பினராக இசுக்கொட்லாந்து கால்பந்துச் சங்கம் உள்ளது. யூஈஎஃப்ஏ-வின் தோற்றுவாய் உறுப்பினரான இச்சங்கம் ஃபிஃபா-வின் உறுப்பினராகவும் உள்ளது. இசுக்கொட்லாந்து கால்பந்து அருங்காட்சியகம் அமைந்திருக்கும் கிளாஸ்கோ நகரிலேதான், இக்கால்பந்துச் சங்கத்தின் தலைமையகம் உள்ளது.
இசுக்கொட்லாந்து தேசிய காற்பந்து அணியைத் தேர்ந்தெடுத்து நிர்வகிப்பது மற்றும் இசுக்கொட்லாந்துக் கோப்பையை நடத்துவது ஆகியவை இச்சங்கத்தின் முக்கிய பொறுப்புகளாகும்.
வெளியிணைப்புகள்
பகுப்பு:கால்பந்தாட்ட அமைப்புகள்
சன்னகுடி குமரன் கோயில்
சன்னகுடி குமரன் கோயில் தமிழ்நாட்டில் தூத்துக்குடி மாவட்டம், சன்னகுடி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. வைகாசி மாதம் விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சொகைல் கான்
சொகைல் கான் (Sohail Khan, பிறப்பு: மார்ச்சு 3 1984), பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் நான்கில் கலந்து கொண்டுள்ளார்.
கெமர் மக்கள்
கெமர் மக்கள் (Khmer people) எனப்படுவோர் கம்போடியாவில் பெரும்பான்மையாக வாழும் ஓர் இனக்குழுவாகும். நாட்டின் 13.9 மில்லியன் மக்கள் தொகையில் 90 விழுக்காட்டினர் கெமர் மக்கள் ஆவர். தென்கிழக்காசியாவில் பரவலாகக் காணப்படும் மொன்-கெமர்களில் ஒரு பிரிவினரான இவர்கள் கெமர் மொழியைப் பேசுகின்றனர். பெரும்பான்மையான கெமர் மக்கள் கெமர் வழிவந்த பௌத்த சமயத்தைப் பின்பற்றுகின்றனர். இது தேரவாத பௌத்தம், இந்து சமயம், ஆவியுலகக் கோட்பாடு போன்றவற்றின் ஒரு கலப்பாகும். கணிசமான கெமர் மக்கள் தாய்லாந்து (வடக்கு கெமர்), வியட்நாமின் மெக்கொங் டெல்ட்டா (கெமர் குரோம்) பகுதிகளிலும் வாழ்கின்றனர்.
சொகைல் கான்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
கெமர் மக்கள்
வரலாறு
கெமர் மக்கள் குறைந்தது 3,000 ஆண்டுகளுக்கு முன்னர் வடக்கில் இருந்து இங்கு வந்து குடியேறியதாக நம்பப்படுகிறது. வடக்கில் சீன - திபெத்தியர்களால் இவர்கள் வடக்கில் இருந்து விரட்டப்பட்டவர்களாக அல்லது விவசாயத்துக்காக இங்கு வந்து குடியேறியிருக்கலாம் என ஆய்வாளர்கள் கருதுகின்றனர்.
தென்கிழக்காசியாவ்வில் இவர்களின் குடியேற்றத்திற்குப் பின்னர் இவர்களின் வரலாறு கம்போடியாவின் வரலாற்றுக் காலக்கோட்டுடன் இணைந்து போகிறது. தென்கிழ்க்காசீயாவின் மற்றையா இன மக்களான பியூ, மற்றும் மொன் மக்கள் போன்று கெமர் மக்களும் இந்திய வர்த்தகர்களினாலும் அறிவாளிகளினாலும் கவரப்பட்டு, அவர்களின் வாழ்க்கை முறை, மற்றும் சைவ சமயம் போன்றவற்றைப் பின்பற்ற ஆரம்பித்தார்கள்.
வெளி இணைப்புகள்
பகுப்பு:கம்போடியா பகுப்பு:தென்கிழக்காசிய இனக்குழுக்கள்
இயோசியாகி அராட்டா
இயோசியாகி அராட்டா (Yoshiaki Arata) சப்பான் நாட்டைச் சேர்ந்த ஓர் இயற்பியலாளர் ஆவார். சப்பானில் அணுக்கரு இணைவுக்கான முன்னோடி ஆராய்ச்சியாளர்களில் ஒருவராக இவர் கருதப்படுகிறார். 1924 ஆம் ஆண்டு மே மாதம் 22 அன்று இவர் பிறந்தார். – 5 June 2018}} அராட்டா ஒசாகா பல்கலைக்கழகத்தில் பேராசிரியராகவும் பணிபுரிந்துள்ளார். இவர் ஒரு வலுவான தேசியவாதி என்றும் கூறப்படுகிறது, சப்பானியர்களை பற்றி மட்டுமே பொதுவில் இவர் பேசிக்கொண்டிருந்தார். சப்பான் அரசு அராட்டாவிற்கு 2006 ஆம் ஆண்டு கலாச்சார விருதை வழங்கி சிறப்பித்தது.
மேற்கோள்கள்
பகுப்பு:1924 பிறப்புகள் பகுப்பு:2018 இறப்புகள் பகுப்பு:சப்பானிய இயற்பியலாளர்கள்
விரெக்சி இலியொனார்டு
விரெக்சி இலியொனார்டு (Wrexie Leonard) (செப்டம்பர் 15, 1867 - நவம்பர் 9, 1937) அல்லது உலூயிசு இலியொனார்டு எனப்படும் அமெரிக்க வானியலாளர் ஆவார். இவர் பெர்சிவால் உலோவலின் கீழ் உதவியாளராகப் பணிபுரிந்துள்ளார். மேலும் செவ்வாய் பற்றிய தனது நோக்கீடுகளை வெளியிட்டுள்ளார். வெள்ளியின் குழிப்பள்ளம் ஒன்று இவரது நினைவாகப் பெயரிடப்பட்டுள்ளது.
வாழ்க்கை
விரெக்சி உலூயிசு இலியோனார்டு பெனிசில்வேனியாவில் உள்ள திராயில் வளர்ந்தார். பின்னர் போசுடானுக்கு இடம்பெயர்ந்தார். இவர் பெசிவால் உலோவல் எனும் வானியலாளருக்கு 1883 இல் இருந்து இருபது ஆண்டுகளாக அவர் இறக்கும்வரை தனிச் செயலராகவும் உதவியாளராகவும் இருந்துள்ளார். இவர் 1895 இல் உலோவலுடன் ஒரு புதிய வான்காணகத்துக்கு இடம் தேர்வு செய்ய ஆப்பிரிக்கா சென்றுள்ளார். ஆனால் அது பிறகு அரிசோனாவில் உள்ள பிளாகுசுட்டாபில் நிறுவப்பட்டது.
இவர் உலோவலின் கடிதத் தொடர்பைக் கவனித்துகொண்டார்; கட்டுரைகளையும் உரைகளையும் பதிப்பித்தார்; அவருடன் பல இடங்களுக்குச் சென்றுவந்துள்ளார். உலோவல் இல்லாதபோது இவர் உலோவல் வான்காணகத்துக்குப் பொறுப்பு வகித்துள்ளார். அரிசோனா வான்காணகம் 1894 இல் நிறுவப்பட்ட பிறகு அங்கு வானியல் நோக்கீடுகளை மேற்கொண்டார். அறிவன் (புதன்), வெள்ளி, வியாழன் ஆகிய கோள்களின் ஆய்வை மேற்கொண்டார். வான்காணகப் பதிவேடுகளில் தொடக்க ஆண்டுகளில் அடிக்கடி நோக்கீடுகளில் ஈடுபட்டதையும் இவர் வரைந்த செவ்வாய், வெள்ளியின் உருவரை களையும் காணமுடிகிறது. மற்ற மகளிர் இயல்பாக பயன்படுத்த தொடங்குவதற்கு அரைநூற்றாண்டுக்கு முன்பே இவர் முதலில் பெரிய தொலைநோக்கியைப் பயன்படுத்தியமை புலனாகிறது.
இவர் மெக்சிகோ நகருக்கு புறத்தே உள்ள தாக்குபாயாவுக்கு உலோவலுடன் 1896 இல் கப்பல்வழி பெரிய கிளார்க் ஒளிவிலகல்வகை தொலைநோக்கி அனுப்ப்ப் பட்டபோது சென்றார். இது பின்னர் இவர் நோக்கீடு செய்த செவ்வாய் எதிர்வுகளின் பதிவுகளில் பலவற்றில் ஓரிடம் ஆகும். இவர் மக்கள் வானியல் இதழில்1907 இல் செவ்வாய் வரைபடங்களைக் குறிப்புகளுடன் செவ்வாய் எதிர்வுகள் அமைந்த சில ஆண்டுகளில் (1901, 1903, 1905) அதன் பனிக்கவிப்புகள், உலோவல் கால்வாய்கள் பற்றி எழுதி வெளியிட்டார்.
இவர் 1904 இல் பிரெஞ்சு வானியல் கழகத்தில் தேர்வு செய்யப்பட்டார். இது அப்போது இவருக்கு வழங்கியமை இவருக்கு அளிக்கப்பட்ட சிறந்த மதிப்பாகும். She was also an honorary member of the Sociedad Astronomico de Mexico.
யுரேனியம்-235
யுரேனியம்-235 (Uranium-235 அல்லது U-235) என்பது யுரேனியத்தின் ஓர் ஓரிடத்தான் ஆகும். இது இயற்கை யுரேனியத்தில் ஏறத்தாழ 0.72% ஐக் கொண்டுள்ளது. யுரேனியம்-238 ஐப் போலல்லாமல், இது பிளவுறும் தன்மையுடையது.
விரெக்சி இலியொனார்டு
வாழ்க்கை
இவர் 1916 இல் உலோவல் இறந்ததும், மீண்டும் கிழக்காக இடம் மாறினார். ஐந்தாண்டுகளுக்குப் பிறகு உலோவலின் நினைவுகளை, பெர்சிவல் உலோவல்: பின்னும் ஒளிவீசும் புகழ் என்ற நூலாக வெளியிட்டார். இதில் பல ஆண்டுகளாக இவருக்கும் உலோவலுக்கும் நடந்த கடித்த் தொடர்புகளின் சுருக்க்க் குறிப்புகளும் அடங்கியுள்ளன. இவர் 1929 பொருளியல் சரிவின்போது பங்குச் சந்தையில் தன் பணத்தையெல்லம் இழந்த பிறகு, மசாசூசட் இராக்சுபரியில் இருந்த முதியோர் இல்லம் ஒன்றில் சேர்ந்து வாழலானர்.
தகைமை
31.7 கிமீ அகல வெள்ளிக் கோளின் இலியொனார்டு குழிப்பள்ளம் (அகலாங்கு −73.8, நெட்டாங்கு 185.2) இவரது நினைவாகப் பெயரிடப்பட்டுள்ளது.
யான் மில்சப்சுவின் 2014 ஆம் ஆண்டு புதினமாகிய செவ்வாயில் வெள்ளி பாத்திரங்களில் ஒன்றாகிய உலூலு இவரது இயல்பை வைத்து புனையப்பட்டுள்ளது.
யுரேனியம்-235
யுரேனியம்-235 இன் அரைவாழ்வுக் காலம் 703.8 மில்லியன் ஆண்டுகள் ஆகும். இது 1935 ஆம் ஆண்டில் ஆர்தர் ஜெஃப்ரி டெம்ஸ்டர் என்பவரால் கண்டுபிடிக்கப்பட்டது.
விரெக்சி இலியொனார்டு
குறிப்புகளும் மேற்கோள்களும்
பகுப்பு:1867 பிறப்புகள் பகுப்பு:1937 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள்
அட்செங்குளம்
அட்செங்குளம் (Atchenkulam) என்பது தமிழ்நாட்டின் கன்னியாகுமரி மாவட்டத்தில் உள்ள ஒரு கிராமம் ஆகும். அகத்தீசுவரம் தாலுக்காவில் கொட்டாரம் பேரூராட்சியின் ஒரு பகுதியாக இருக்கும் இக்கிராமம், கொட்டாரத்திலிருந்து ஒரு கிலோமீட்டர் தொலைவில் அமைந்திருக்கிறது. கிராமத்தின் முகப்பில் ஒரு குளம் கிட்டத்தட்ட ஒரு பெரிய ஏரியைப் போன்ற தோற்றத்தில் உள்ளது. இக்குளத்தை அடுத்து புத்தனார் கால்வாய் என்ற சிற்றாறு ஓடுகிறது. பல்வேறு மதத்தைச் சார்ந்த 300 குடும்பங்கள் விவசாயத்தை மட்டுமே நம்பி இங்கு வாழ்ந்து வருகிறார்கள்.
கன்னியாகுமரியிலிருந்து நாகர்கோவில் செல்லும் வழியில் இக்கிராமம் அமைந்திருக்கிறது. .
மேற்கோள்கள்
பகுப்பு:கன்னியாகுமரி மாவட்டம்
விங்ஸ் (திரைப்படம்)
விங்ஸ் 1927ஆம் ஆண்டு வெளியான முதலாம் உலகப் போர் பற்றிய ஆங்கில ஊமைப்படமாகும். இப்படம் லூசியன் ஹப்பார்ட் ஆல் தயாரிக்கப்பட்டு வில்லியம் அ. வெல்மன் ஆல் இயக்கப்பட்டு பாரமௌன்ட் பிக்சர்ஸ் ஆல் வெளியிடப்பட்டது. ஆஸ்கார் விருது என்றழைக்கப்படும் ‘’’அகாடெமி விருது’’’ இப்படத்திற்கு வழங்கப்பட்டது. மேலும், ஒரு ஊமைப்படதிற்கு முதலும் கடைசியுமாக அகாடெமி விருது வழங்கப்பட்டது. க்லாரா பௌ, சார்லஸ் ரோஜெர்ஸ், ரிச்சர்ட் அர்லேன், கேரி கூபர் ஆகியோர் ‘’’விங்ஸ்’’’ திரைப்படத்தில் நடித்துள்ளனர்.
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:1927 திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள்
பலனக் கோட்டை
பலனக் கோட்டை (Balana fort) அலகலை மலைத்தொடருக்கு அருகில் கண்டி இராச்சியத்தினால் கட்டப்பட்டது. இக்கோட்டை தந்திரோபாய கல் அரணாகவும் கண்டி இராச்சியத்தின் புறக்காவலாகவும் செயற்பட்டது. ஆங்கிலேயர் காலத்தில், இம்மலையில் சுரங்கம் அமைத்து தேயிலை, கோப்பி ஆகியவற்றை இதனூடாக, கொழும்பு-கண்டி தொடருந்துப் பாதையில் கொண்டு செல்ல செயற்படுத்தினர்.
போர்த்துக்கேயர் கண்டியை கைப்பற்ற முயன்றதால் கண்டியின் இரண்டாம் இராசசிங்கன் ஒல்லாந்தருடன் மறைமுக பேச்சு வார்த்தையில் ஈடுபட்டான். போர்த்துக்கேயர் கண்டி மீதான படையெடுப்புக்கள் சில பின்னடைவுகளின் பின் வெற்றி பெற்றது. இதனால் பலனக் கோட்டை போர்த்துக்கேயரால் கைப்பற்றப்பட்டது.
உசாத்துணை
பகுப்பு:கண்டி மாவட்டம் பகுப்பு:இலங்கையின் தொல்லியற்களங்கள்
த கிரேட்டஸ்ட் ஷோ ஆன் எர்த் (திரைப்படம்)
த கிரேட்டஸ்ட் ஷோ ஆன் எர்த் (The Greatest Show on Earth) 1952 இல் வெளியான அமெரிக்க நாடகத் திரைப்படமாகும். செசில் பி. டேமில் ஆல் தயாரித்து இயக்கப்பட்டது. பெட்டி ஹட்டன், கார்னல் வில்ட், சார்ல்டன், ஜேம்ஸ் ஸ்டீவர்ட், டோரோதி லமூர், குலோரியா கிரஹாம் ஆகியோர் நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1952 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:பிலடெல்பியாவில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
கேரளப் பல்கலைக்கழகம்
கேரளப் பல்கலைக்கழகம் (University of Kerala) இந்தியாவின் கேரளா மாநிலத்தில் திருவனந்தபுரம் நகரில் அமைந்துள்ள ஒரு அரசுப் பல்கலைக்கழகம் ஆகும். இது 1937 ஆம் ஆண்டு உருவாக்கப்பட்டது.
இப்பல்கலைக்கழகத்தில் 16 பீடங்களும் (faculty), 41 துறைகளும் உள்ளன. இதன் கீழ் மொத்தம் 81 கல்லூரிகள் மாநிலமெங்கும் இணைக்கப்பட்டுள்ளன. இவற்றில் 41 கலை மற்றும் அறிவியல் கல்லூரிகள் ஆகும். இவற்றில் இரண்டு சட்டக் கல்லூரிகள், நான்கு பொறியியல் கல்லூரிகள், இரண்டு மருத்துவக் கல்லூரிகள், 13 ஆசிரியப் பயிற்சிக் கல்லூரிகள், ஆகியனவும் அடங்குகின்றன.
தமிழ்த்துறை
கேரளா பல்கலைக்கழகத்தின் தமிழ்த்துறை பாரம்பரியம் மிக்க துறையாகும். 1944 -ஆம் ஆண்டு தொடங்கப்பட்டது. தமிழ்நாட்டைச்சேர்ந்த டாக்டர். அழகப்பச் செட்டியார் என்பவர் தந்த நன்கொடை ரூ.ஒரு இலட்சம் உதவியால் இத்துறை நிறுவப்பட்டது. பின்னர் பேராசிரியர் வ. அய். சுப்பிரமணியம், பேரா. இராகவ அய்யங்கார், பேரா. வையாபுரிப் பிள்ளை, பேரா. ச. வே. சுப்பிரமணியன், பேரா. இளையபெருமாள், பேரா. சுப்பிரமணி, பேராசிரியை. குளோரியா சுந்தரமதி, பேரா. கி. நாச்சிமுத்து ஆகியோரால் உருவாக்கி வளர்க்கப்பட்டது.
வெளி இணைப்புகள்
பகுப்பு:கேரளப் பல்கலைக்கழகங்களும் கல்லூரிகளும் பகுப்பு:தமிழ்மொழிப் பட்டப்படிப்பு உள்ள பல்கலைக்கழகங்கள் பகுப்பு:திருவனந்தபுரத்திலுள்ள கட்டடங்கள்
கர்ணாலி மண்டலம்
கர்ணாலி மண்டலம் (Karnali zone) (कर्णाली अञ्चल) தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில் அமைந்துள்ள மூன்று மூன்று மண்டலங்களில் ஒன்றாகும். இமயமலையில் அமைந்த கர்ணலி மண்டலத்தின் நிர்வாகத் தலைமையிடம் சூம்லா மாவட்டத் தலைமையிட நகரமான சூம்லா ஆகும். இம்மண்டலம் மக்கள் தொகை மிகவும் குறைந்த அளவு கொண்டது.
கர்ணாலி மண்டலம் தேசியத் தலைநகரான காட்மாண்டு நகரத்திலிருந்து தொலை தூரத்தில் அமைந்ததும், எளிதில் அடைய இயலாததும், கல்வி, வேலைவாய்ப்பு மற்றும் பொருளாதாரத்தில் மிகவும் பின் தங்கியதாகும். இம்மண்டலத்தின் காளிகோட் மாவட்டம் தவிர பிற மாவட்டத் தலைமையிடங்களில் சிறு வானூர்தி நிலையங்கள் செயல்படுகிறது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, கர்ணாலி மண்டலத்தின் மக்கள் தொகை 3,88,713 ஆகும். திபத்தை ஒட்டியுள்ள இம்மண்டலத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.
புவியியல் மற்றும் தட்ப வெப்பம்
கர்ணாலி மண்டலம் இமயமலை பகுதியில், கடல் மட்டத்திலிருந்து 1,000 மீட்டர் முதல் 6,400 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம்  மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ் மலை காலநிலை,   துருவப் பகுதி காலநிலை, வெண்பனி படர்ந்த பகுதிகள்  என  ஐந்து  காலநிலைகளில் காணப்படுகிறது.
வெளி இணைப்புகள்
நேபாளத்தின் மண்டலங்கள் பகுப்பு:நேபாளப் புவியியல்
கவர்னகிரி
கவர்னகிரி (ஆங்கிலம்:Governagiri) தமிழ் நாடு, தூத்துக்குடி மாவட்டம், ஓட்டப்பிடாரம் வட்டம் மற்றும் ஊராட்சிஒன்றியத்தில் உள்ள ஊர் ஆகும்.
இவ்வூரின் சிறப்பு
இந்தியவிடுதலை போராட்ட வீரர் தளபதி சுந்தரலிங்கம் அவர்கள் இவ்வூரில் பிறந்தார்.மன்னர் கட்டபொம்மன், தளபதி வெள்ளயத்தேவன்,தளபதி சுந்தரலிங்கம் ஆகியோர் பிரிட்டிஷ் படைகளுக்கு எதிராக போராடினர்.
வெளி இணைப்புகள்
பகுப்பு:தூத்துக்குடி மாவட்டத்திலுள்ள கிராமங்கள்
அசாம் மாநில அருங்காட்சியகம், குவகாத்தி
அசாம் மாநில அருங்காட்சியகம், குவகாத்தி அசாம் மாநிலத்தின் தலைநகரான குவகாத்தி நகரின் இதயப் பகுதியாகக் கருதப்படுகின்ற புகாரி டேங்கின் தென் முனைப் பகுதியில் அமைந்துள்ள அருங்காட்சியகம் ஆகும். இந்த அருங்காட்சியகம் கமரூப அனுசந்தன் சமிதி (அசாம் ஆராய்ச்சி சங்கம்) என்ற நிறுவனத்தால் 1940 ஆம் ஆண்டில் நிறுவப்பட்டது. காலஞ்சென்ற காங்க்லால் பாருவா என்பவர் இந்த அருங்காட்சியக்ததை நிறுவியவர் ஆவார். அதன் தலைவராகவும் அவர் இருந்தார். 1953 ஆம் ஆண்டில், இந்த அருங்காட்சியகம் மாநில அரசால் கையகப்படுத்தப்பட்டது.
சிறப்பு
வடகிழக்கு இந்தியாவின் அமைந்துள்ள மிகவும் பிரபலமான அருங்காட்சியகங்களில் இதுவும் ஒன்றாகும், நகரின் மையத்தில் அதன் முக்கிய இடம் குவகாத்திக்கு வருகை தரும் ஏராளமான வரலாற்று ஆர்வலர்களையும் சுற்றுலாப் பயணிகளையும் ஈர்க்கும் இந்த அருங்காட்சியகம் 1940 ஆம் ஆண்டில் இந்தியாவில் ஆங்கிலேயர்களின் காலனித்துவத்தின் போது நிறுவப்பட்டது. பாருவாவின் தலைமையில் உருவாக்கப்பட்ட இந்த அருங்காட்சியகம் 1953 ஆம் ஆண்டில், அவர் இறந்த பின்னர் அரசு நிர்வாகத்தின்கீழ் வந்தது.
சேகரிப்புகள்
அசாம் மாநில அருங்காட்சியகத்தில் வெவ்வேறு பிரிவுகளின் கீழ் பல கலைப்பொருள்கள் காட்சிக்கு வைக்கப்பட்டுள்ளன, அதில் கல்வெட்டு, சிற்பங்கள், பல்வகை கலைப்பொருள்கள், இயற்கை வரலாறு, கலை மற்றும் கைவினைப்பொருட்கள், மானுடவியல் மற்றும் நாட்டுப்புற கலை மற்றும் ஆயுதப் பிரிவு உள்ளிட்டவை அடங்கும். அசாம் மாநிலத்தின் பகுதிகளைச் சேர்ந்த கல், மரம், உலோகம் மற்றும் டெரகோட்டா ஆகியவற்றால் தயாரிக்கப்பட்டநான்கு முக்கிய வகைகளைச் சேர்ந்த சிற்பங்கள்  இங்கே காட்சிக்கு வைக்கப்பட்டுள்ளன. இங்குள்ள தொகுப்புகள் மிகவும் அரிதானவையாகக் கருதப்படுகின்றன.
பிரிவுகள்
இந்த அருங்காட்சியகம் பல்வேறு பிரிவுகளைக் கொண்டு செயல்பட்டு வருகிறது. கையெழுத்துப் பிரிவில், அசாமி, தை, மியான்மரீஸ் போன்ற பண்டைய கையெழுத்துப் பிரதிகள் உள்ளன. பழைய மரங்களின் பட்டைகளில் உள்ள ஆவணங்களின் சேகரிப்பு உள்ளது. ஆயுதங்கள் மற்றும் வெடிமருந்துகள் பிரிவில் வாள், இடைக்காலம் முதல் முகலாய காலம் வரையியுள்ள காலத்தைச் சேர்ந்த கவசங்களின் தொகுப்பு காட்சிப்படுத்தப்பட்டுள்ளது. இரண்டாம் உலகப் போரிலிருந்து பயன்படுத்தப்பட்ட வெடிமருந்துகளின் சேகரிப்பும் இதில் உள்ளது. 1200 களின் அஹோம் வம்சத்தின் ஆயுத சேகரிப்பு இந்த பிரிவின் தனித்துவமாகும். இவை தவிர டெரகோட்டா பிரிவு, கல்வெட்டு பிரிவு, இயற்கை வரலாற்றுப் பிரிவு, சிற்பங்கள் பிரிவு போன்ற பல பிரிவுகள் உள்ளன.
அசாம் மாநில அருங்காட்சியகத்தில் உள்ள நூலகம் 1985 ஆம் ஆண்டில் நிறுவப்பட்டது ஆகும். இங்கு ஸ்டெனோகிராஃபிக் சேகரிப்பில் பல பொருள்கள் உள்ளன. இந்த நூலகத்தில் பலவகையான பருவ இதழ்கள், பிற இதழ்கள், நூல்கள் சேகரித்து வைக்கப்பட்டுள்ளன. அவை கலை, கலாச்சாரம், புராணங்கள், சுயசரிதை, கலைக்களஞ்சியப் படைப்புகள் மற்றும் நாட்டிலிருந்து வெளிவருகின்ற ஆசிய சொசைட்டி இதழ்கள் உள்ளிட்ட பல்வேறு இதழ்களும் அடங்கும்.
பார்வையாளர் நேரம்
இந்த அருங்காட்சியகம் காலை 10:00 மணி முதல் மாலை 5:00 மணி வரை கோடை காலத்திலும், காலை 10:00 மணி முதல் மாலை 4:30 மணி வரையிலும் குளிர்காலத்திலும் திறந்திருக்கும். திங்கள் கிழமை தவிர பிற நாள்களில் பார்வையாளர்களுக்காக இது திறந்திருக்கும்; 2 வது மற்றும் 4 வது சனிக் கிழமை மற்றும் அரசு விடுமுறைகள் நாள்கள் அருங்காட்சியகத்திற்கு விடுமுறை நாள்களாகும்..
வெளி இணைப்புகள்
பகுப்பு:இந்திய அருங்காட்சியகங்கள் பகுப்பு:அசாம் அருங்காட்சியகங்கள்
யூலியா எம். இரிலே
'''யூலியா எம். இரிலே' (Julia M. Riley)'' (கில் எனப்படுபவர்) ஒரு பிரித்தானிய வானியற்பியலாளர் ஆவார்
குடும்பம், தொழில் பின்னணி
இவர் கேம்பிரிட்ஜ் பல்கலைக்கழகத்தின் கேவண்டிழ்சு வானியற்பியல் குழு சார்ந்த கிர்ட்டன் கல்லூரியில் ஆராய்ச்சியாளர் ஆவார். இவர் ஆய்வுப்புலம் கதிர்வானியல் ஆகும். இவர் கேம்பிரிட்ஜ் பல்கலைக்கழகத்தில் இயற்கை அறிவியல் முப்பாடத் திட்டத்தின்கீழ் இயற்பியலில் விரிவுரையாற்றுகிறார். இயற்பியல் ஆய்வகப் பயிற்றுநராகவும் விளங்குகிறார். இவர் பிரித்தானிய கடல்சார் புவியியற்பியலாளராகிய மவுரிசு கில்லின் மகளும் நோபல் பரிசு வென்ற உடலியலாளராகிய ஆர்ச்பால்டு விவியான் கில்லின் பேத்தியும் ஆவார்.
பார்னராப் இரிலே (FR) வகைமை I, II
இவர் 1974 இல் பெர்னி பர்னராப்புடன் இணைந்து கதிர்ப்பால்வெளிகளின் வகைப்பாடு குறித்த சிறந்த ஆய்வுரையை எழுதியுள்ளார். அதில் கதிர்ப்பால்வெளிகளை அவற்றின் வடிவத்தைப் பொறுத்து இரண்டாகப் பிரித்தார். இவ்வகைபாடு கதிர்ப்பால்வெளிகளின் பார்னராப்-இரிலே வகைபாடு வகைமை I, II என அழைக்கப்படுகிறது. அதாவதுFRI, FRII என அழைக்கப்படுகிறது. FRI பால்வெளிகளில் பெரும்பகுதி கதிர் உமிழ்வு அவற்றின் மையத்தில் இருந்து வருகிறது. ஆனால், FRII பால்வெளிகளில் பெரும்பகுதி கதிர் உமிழ்வு மையத்தில் இருந்து விலகி அமையும் வெம்புள்ளிகளில் இருந்து வருகிறது.
வெளி இணைப்புகள்
பகுப்பு:பிரித்தானிய வானியலாளர்கள் பகுப்பு:வாழும் நபர்கள் பகுப்பு:பெண் வானியலாளர்கள் பகுப்பு:பிரித்தானியப் பெண் அறிவியலாளர்கள்
திருச்சுழி திருமேனிநாதர் கோயில்
திருச்சுழி திருமேனிநாதர் கோயில் திருச்சுழியல்) தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சுந்தரர் பாடல் பெற்ற இத்தலம் இந்தியாவின் தமிழகத்தில் விருதுநகர் மாவட்டம் திருச்சுழியில் அமைந்துள்ளது. இத்தலத்தில் சிவன் ஒரு சமயம் பிரளயத்தைச் சுழித்து பூமிக்குள் புகச் செய்தார் என்பது தொன்நம்பிக்கை. மேலும் இது ரமண மகரிஷி பிறந்த தலமும் ஆகும். இந்த ஊரின் முழுப்பெயர் திருச்சுழியல் எனவும் கூறப்படுகிறது.
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:விருதுநகர் மாவட்டத்திலுள்ள சிவன் கோயில்கள்
நாவல் ஊராட்சி
நாவல் ஊராட்சி (Naval Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1322 ஆகும். இவர்களில் பெண்கள் 650 பேரும் ஆண்கள் 672 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுவீடன்
சுவீடன் (Sweden) ஐரோப்பாவின் ஸ்கான்டினாவியப் பகுதியில் உள்ள ஒரு நாடாகும். பின்லாந்தும் நார்வேயும் இதன் அண்டை நாடுகள். பரப்பளவின் அடிப்படையில் இது ஐரோப்பிய ஒன்றியத்தில் மூன்றாவது பெரிய நாடு.
பெயர்க்காரணம்
தற்காலப்பெயரான சுவீடன், பழைய ஆங்கில வழக்குச் சொல்லான சுவேத மக்கள் எனும் பொருள் கொண்ட சுவியோபியோட் என்பதலிருந்து உருவானது. இவ்வழக்குச் சொல்லானது, பியோவல்ப்பின் சுவியோரைசில் பதிவாகியுள்ளது ).
வரலாற்றுச் சுருக்கம்
thumb|ஸ்டோரா ஸ்ஜோபாலட் தேசியப் பூங்கா 17ஆம் நூற்றாண்டின் மத்தியில், நாட்டின் மாகாணங்களை விரிவாக்கி சுவீத பேரரசு உருவாக்கப்பட்டது. உருவாகிய சில ஆண்டுகளில், ஐரேப்பாவின் மிகப்பெரும் சக்தியாக உருவானது. பெரும்பாலான மாகாணங்கள் 18 மற்றும் 19 ஆம் நூற்றாண்டுகளில் ஸ்காண்டிநேவிய தீபகற்பத்திலிருந்து சுவீடனால் கைப்பற்றப்பட்டது. தனது கிழக்கு மாகாணமான பின்லாந்தை இரசியப் பேரரசிடம் 1809ம் ஆண்டு இழந்தது. 1814 ஆண்டில் நிகழ்ந்த தனது நேரடிப் போருக்குப் பின்னர், அமைதியை கடைபிடிக்கின்றது. சனவரி 1, 1995 நாள் முதல் ஐரோப்பிய ஒன்றியத்தின் உறுப்பினராகவும், பொருளாதார ஒத்துழைப்பு மற்றும் மேம்பாட்டு அமைப்பின் உறுப்பினராக உள்ளது.
புவி அமைப்பு
சுவீடன் - தெற்கில் ஐரோப்பாவையும், நீண்ட கடற்பரப்பு கொண்ட கிழக்கில் பால்திக் கடலையும், மேற்கில் ஸ்காண்டிநேவிய தீபகற்பத்தையும் கொண்டுள்ளது. இங்குள்ள ஸ்காண்டிநேவிய மலைத்தொடரானது, சுவீடனையும் நார்வேயையும் பிரிக்கின்றது. பின்லாந்தானது, நாட்டின் வடகிழக்கு எல்லையாக அமைந்துள்ளது. மேலும் டென்மார்க், ஜெர்மனி, போலாந்து, இரசியா, லுதியானா, லாத்வியா, எஸ்தானியா ஆகிய நாடுகள், சுவீடனின் அண்டை நாடுகளாகும். ஒரிசன்ட் பாலத்தின் மூலம், டென்மார்க்குடன் இணைந்துள்ளது. ஐரோப்பாவின் மிக நீண்ட எல்லையை சுவீடன் கொண்டுள்ளது ( நார்வேயுடன், நீளம் - 1,619 கிமீ ).
ஆட்சிமுறை
அரசியலமைப்பு முடியாட்சியான சுவீடனின் காரல் 16ம் மன்னர் குஸ்தாப் தலைவராக உள்ளார். ஆனால், அதிகாரத்தை அரசு நிகழ்ச்சிகள் மற்றும் பிரதிநிதித்துவம் வரையில் வரையறுக்கப்பட்டது. பொருளாதார புலனாய்வு பிரிவின்படி, 167 ஜனநாயக நாடுகளுடன் மதிப்பிடும் 2010 ஆம் ஆண்டில் நான்காவது இடத்தில் ஸ்வீடன் உள்ளது.
சுவீடன் நாட்டின் நாடாளுமன்றத்தின் பெயர் - ரிஸ்க்ஸ்டேக். 349 உறுப்பினர்களைக் கொண்ட இந்த அவையே, நாட்டின் பிரதமரை தேர்வு செய்கின்றது. நாடாளுமன்றத் தேர்தல், நான்காண்டிற்கு ஒருமுறை செப்டம்பர் மாதம் மூன்றாம் ஞாயிறன்று நடக்கிறது.
thumb|காரல் 16ம் மன்னர் குஸ்தாப் - சுவீட நாட்டு அரசர்
சான்றுகள்
பகுப்பு:நோர்டிக் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
கொம்பாவிளை
கொம்பாவிளை (Kombavilai) என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் அகசுதீசுவரம் தாலுகாவில் உள்ள ஒரு கிராமம் ஆகும். நெல் வயல்களாலும், தென்னந் தோப்புகளாலும், தனிமம் செறிவூட்டப்பட்ட அரபிக்கடலாலும் கிராமம் சூழப்பட்டுள்ளது. ஆண்டு முழுவதும் இதமான காலநிலை, வடகிழக்கு மற்றும் தென்மேற்கு பருவமழை, போன்றவை இக்கிராமத்தின் சிறப்புகளாகும். ஏறக்குறைய இருநூறு பேர் இங்கு வசிக்கின்றனர். கொம்பவிளையில் சராசரி கல்வியறிவு 90% ஆகும். தேசிய சராசரியான 59.5% என்பதை விட இது மிக அதிகம்: ஆண்களின் கல்வியறிவு 91%, பெண்களின் கல்வியறிவு 89%.
புவியியல்
கன்னியாகுமரியில் இருந்து மேற்கு கடற்கரை சாலையில் 5 கிமீ தொலைவிலும், நாகர்கோவில் நகரிலிருந்து 16 கிலோமீட்டர் தொலைவிலும் கடல் மட்டத்திலிருந்து 10 மீட்டர் உயரத்திலும் கொம்பாவிளை அமைந்துள்ளது.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
பாலுய் ஆறு
பாலுய் ஆறு (மலாய்: Sungai Balui; ஆங்கிலம்: Balui River); மலேசியா, சரவாக், காப்பிட் பிரிவு பெலாகா மாவட்டத்தில் உள்ள ஓர் ஆறு ஆகும். ராஜாங் ஆற்றின் துணை ஆறுகளில் ஒன்றாகவும் விளங்குகிறது.
மலேசியாவின் மிகப் பெரிய பக்குன் நீர் மின் அணைத் திட்டம் (Bakun Hydro Electric Dam Project) பாலுய் ஆற்றில் அமைந்து உள்ளது.
பாக்குன் அணை
பெலாகாவிற்கு வடக்கே பக்குன் அணை (Bakun Dam) உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.
பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன்.
670 கி.மீ. கடலடிக் கம்பிவடம்
ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.
2011-ஆம் ஆண்டில் கட்டி முடிக்கப்பட்ட இந்த அணை, சரவாக்கின் இயற்கைச் சூழலை நிரந்தரமாக மாற்றி அமைத்து இருப்பதாகவும் குற்றம் சாட்டப்படுகிறது.
இவற்றையும் பார்க்க
பகுப்பு:சரவாக் பகுப்பு:மலேசிய ஆறுகள்
இந்துஸ்தான் ஏரோனாடிக்ஸ் லிமிட்டெட்
இந்துஸ்தான் ஏரோனாடிக்ஸ் லிமிட்டெட் (Hindustan Aeronautics Limited) நிறுவனம் இந்தியாவின் பெங்களூரைத் தலைமையகமாக கொண்டு செயல்படும் ஆசியாவின் மிகப்பெரிய வான்வெளித்தொழில் துறை நிறுவனங்களில் ஒன்றாகும். இது இந்திய அரசாங்கத்தின் பாதுகாப்புத் துறை அமைச்சகத்தின் தலைமையில் செயல்படும் ஒரு அரசுத் துறை நிறுவனமாகும். இந்நிறுவனமே தெற்காசியாவின் முதல் போர் விமானத்தினை உருவாக்கியது. இதற்கு நாடு முழுவதும் நாசிக், கோர்வா, கான்பூர், கோராபுட், லக்னௌ, பெங்களூர், ஹைதராபாத் ஆகிய இடங்களில் தொழிற்சாலைகள் உள்ளன.
இந்திய அரசின் பொதுத்துறை நிறுவனங்களில் நவ ரத்ன மதிப்பைப் பெற்ற பெரிய நிறுவனம் ஆகும்.
வரலாறு
இரண்டாம் உலகப் போர் நடந்துவந்த காலகட்டத்தில், விமானங்களைத் தயாரித்துத் தருவதற்காக அமெரிக்க விமானத் துறை நிபுணர் வில்லியம் டக்ளஸ் பாவ்லே என்பவரின் உதவியுடன்  சேட் வால்சந்த் ஹீராசந்த் என்பவர் இந்தியாவில் ஆலையைத் தொடங்க இடம் தேடினார். அவருக்கு மைசூர் மகாராஜா கிருஷ்ணராஜேந்திர உடையார் தொலைநோக்குப் பார்வையுடன் பெங்களூரில் 700 ஏக்கர் நிலத்தை இலவசமாகவும், தண்ணீர், மின்சாரம் ஆகியவற்றைச் சலுகை விலையில் தந்து ஆலையை நிறுவ உதவினார். இதையடுத்து 1940 திசம்பரில் இந்தியாவின் முதல் வானூர்தி தயாரிப்பு ஆலை தொடங்கப்பட்டது.
இது தனியார் நிறுவனமாக இருந்த காலகட்டத்திலேயே இதன் முக்கியத்துவத்தை உணர்ந்து அரசு 1941இல் இதில் ரூ.25 லட்சத்தை முதலீடு செய்தது. நாடு விடுதலை அடைந்த பிறகு இது பொதுத் துறை நிறுவனமாக்கப்பட்டது.
வெளி இணைப்பு
பகுப்பு:இந்திய நிறுவனங்கள் பகுப்பு:வானூர்திகள் தயாரிக்கும் நிறுவனங்கள் பகுப்பு:தேசியமயமாக்கப்பட்ட நிறுவனங்கள் பகுப்பு:கர்நாடக பொருளாதாரம் பகுப்பு:இந்திய வான்படை பகுப்பு:மும்பை பங்குச் சந்தை நிறுவனங்கள் பகுப்பு:இந்திய தேசிய பங்கு சந்தை நிறுவனங்கள் பகுப்பு:நவரத்னா நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:இந்திய நிறுவனங்கள்
நீர்வர்ணம்
thumbnail|250px| நீர்வர்ணம்
நீர்வர்ணம் (Watercolour) என்பது ஓவியம் வரையப் பயன்படுத்தும் திரவ வர்ணமாகும். நீரில் கலந்து பயன்படுத்துவதால் இந்தப்பெயர் பெற்றது. நீர் வர்ணங்கள் திரவமாக பல்வேறு தன்மைகளில் கிடைக்கின்றன. அதற்கமைய கட்டிகளாகவும், பசையாகவும், தூள்களாகவும் கிடைக்கின்றன. இதை நீரில் தகுந்த அளவில் கலந்து பயன்படுத்துவர்.
நீர்வண்ண ஊடகம்
right|250px| நீர் வண்ணத்தில் வரைந்த ஓவியம் நீர்வண்ண ஊடகம் என்பது ஓவியத்தில் ஒரு பிரிவைக் குறிக்கும். இதில் சிகப்பு, மஞ்சள், நீலம் ஆகிய நிறங்கள் முதன்மை நிறங்களாகப் பயன்படுத்தப்படுகின்றன. இந்த முதன்மை நிறங்கள் கொண்டு மற்ற வண்ணங்களை உருவாக்கும் முறை வண்ணச் சக்கரம் மூலம் விளக்கப்படுகிறது. மற்ற வண்ண ஊடகங்களை விட நீர்வண்ண ஓவியத்தில் தவறுகள் செய்துவிட்டால் திருத்துவது சிரமம். இந்தியாவில் இதில் முதன்மையான ஓவியர்களாக வாசுதேவ காமத், மணியம் செல்வன் போன்ற பல ஓவியர்கள் உள்ளனர்.
மேற்கோள்கள்
பகுப்பு:ஓவியப்பாணிகள்
மால்வாய் கிளைமொழி
மால்வாய் (Malwai) பஞ்சாபின் மால்வா வட்டாரத்தில் பேசப்படும் பஞ்சாபி மொழியின் ஓர் கிளைமொழியாகும். மால்வாய் பேசப்படும் முதன்மையிடங்களாக பெரோசுப்பூர், ஃபாசில்கா, பரித்கோட், முக்த்சர், மோகா, பதிண்டா, பர்னாலா, மான்சா மாவட்டங்களும் லூதியானா மாவட்டத்தின் ஜாக்ரோன், இராய்கோட், லூதியானா (மேற்கு) வட்டங்களும் உள்ளன. பாக்கித்தானில் பஞ்சாப் மாகாணத்தின் பகவல்நகர், வெகாரி மாவட்டங்களில் பேசப்படுகின்றது.
பஞ்சாபி மொழியின் கிளைமொழிகளுக்கிடையேயான வேறுபாடு பேசும் தன்மையைப் பொறுத்திருந்தாலும் சில சொற்களின் பொருளிலும் கவனிக்கப்பட்டுள்ளது:
மேற்சான்றுகள்
பகுப்பு:பஞ்சாபி கிளைமொழிகள்
மிட்டாபேட்டை ஊராட்சி
மிட்டாபேட்டை ஊராட்சி (Mittapet Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3940 ஆகும். இவர்களில் பெண்கள் 1973 பேரும் ஆண்கள் 1967 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருமாள்பள்ளி பைரவதேவர் கோயில்
பெருமாள்பள்ளி பைரவதேவர் கோயில் தமிழ்நாட்டில் கிருஷ்ணகிரி மாவட்டம், பெருமாள்பள்ளி என்னும் ஊரில் அமைந்துள்ள பைரவர் கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆவுடையாள்புரம் சுப்பிரமணியசுவாமி கோயில்
ஆவுடையாள்புரம் சுப்பிரமணியசுவாமி கோயில் தமிழ்நாட்டில் திருநெல்வேலி மாவட்டம், ஆவுடையாள்புரம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணிய சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிளேடைம் (திரைப்படம்)
பிளேடைம் (Play Time) 1967 ஆம் ஆண்டு வெளிவந்த பிரெஞ்சு மொழித் திரைப்படமாகும்.ஜாக்குவஸ் டாத்தி இயக்கத்தில் வெளிவந்த இத்திரைப்படத்தில் ஜாக்குவஸ் டாத்தி முக்கிய கதாபாத்திரத்தில் நடித்தும் உள்ளார்.
வகை
கலைப்படம் / நகைச்சுவைப்படம்